open-index/open-wikipedia-markdown huggingface dataset:
ირაკლი ლექვთაძე

**ირაკლი ლექვთაძე** (დ. 30 აგვისტო, 1991, წყალტუბო) — ქართველი ფეხბურთელი, ლიგა 3-ის გათამაშების მონაწილე საფეხბურთო კლუბ სართიჭალის „შტურმის“ ნახევარმცველი. სხვადასხვა დროს იცავდა თბილისის „დინამოს“, გორის „დილას“, საჩხერის „ჩიხურას“, ქუთაისის „ტორპედოს“ და სხვა ქართული კლუბების ღირსებას. ბოლოს ლექვთაძე საგარეჯოს „გარეჯში“ თამაშობდა და თავისი წვლილი შეიტანა კახური კლუბის ეროვნულ ლიგაში აღზევებაში.  

## კარიერა
2013 წელს ლექვთაძემ ლევან ხმალაძესთან და გიორგი შაშიაშვილთან ერთად „დინამო“ დატოვა. 2014 წლიდან, სეზონის დასრულებამდე ქუთაისის „ტორპედოს“ შეუერთდა, შემდეგ კი ცხინვალის „სპარტაკში“ გადავიდა.

2020 წლის სეზონი გორის „დილაში“ იასპარეზა, სადაც 15 მატჩში მიიღო მონაწილეობა და ორი ბურთი შეაგდო.

2021 წლის სეზონზე „სამგურალის“ შემადგენლობაში ჩატარებულ 31 შეხვედრაში ორჯერ აიღო მეტოქეთა კარები.

## მიღწევები
[thumb|240პქ|[დინამო თბილისი (საფეხბურთო კლუბი)|თბილისის „დინამოში“]]
;  დინამო თბილისი
* საქართველოს ვიცე-ჩემპიონი: 2009–10, 2010–11
* საქართველოს თასის ფინალისტი: 2009–10
* საქართველოს სუპერთასის ფინალისტი: 2009, 2013

;  დილა გორი
* საქართველოს თასის მფლობელი: 2011–12

## რესურსები ინტერნეტში 
* ირაკლი ლექვთაძე — ეროვნული ლიგის ოფიციალურ საიტზე
* პროფილი Transfermarkt-ზე 
* პროფილი Soccerway-ზე

## სქოლიო
კატეგორია:დაბადებული 30 აგვისტო
კატეგორია:დაბადებული 1991
კატეგორია:ეროვნული ლიგის ფეხბურთელები
კატეგორია:ქართველი ფეხბურთელები
კატეგორია:გორის დილას ფეხბურთელები
კატეგორია:თბილისის დინამოს ფეხბურთელები
კატეგორია:ბოლნისის სიონის ფეხბურთელები
კატეგორია:ქუთაისის ტორპედოს ფეხბურთელები
კატეგორია:ცხინვალის ფეხბურთელები
კატეგორია:საჩხერის ჩიხურას ფეხბურთელები
კატეგორია:ქობულეთის შუქურას ფეხბურთელები
კატეგორია:წყალტუბოს სამგურალის ფეხბურთელები
კატეგორია:საგარეჯოს გარეჯის ფეხბურთელები
ბადღისის პროვინცია

**ბადღისის პროვინცია** ( *Bādġīs*, ) — პროვინცია ჩრდილო-დასავლეთ ავღანეთში.  ფართობი — 20 591  კმ². მოსახლეობა — 522 100 ადამიანი (2007). დედაქალაქი — ქალა-ი-ნაუ. ადმინისტრაციულად იყოფა 7 რაიონად. სამხრეთიდან ესაზღვრება ჰერათის პროვინცია, ჩრდილო-აღმოსავლეთიდან ფარიაბის პროვინცია, ხოლო აღმოსავლეთიდან ღურის პროვინცია. 

სახელწოდება მომდინარეობს სპარსული სიტყვიდან „*ბადღეზ*“, რაც ნიშნავს „ადგილს სადაც წარმოიქმნება ქარი“. პროვინცია დაარსდა 1964 წელს. ადგილობრივი ტაჯიკური მოსახლეობა არ თანაუგრძნობდა თალიბებს და 2001 წელს  მარტივად მოექცა ჩრდილოეთის ალიანსის მმართველობის ქვეშ.

## იხილეთ აგრეთვე 
* ავღანეთის პროვინციები

## რესურსები ინტერნეტში 
* Map of Badghis Province (PDF)
* Badghis Province Overview - Slides (University of Montana)

## სქოლიო
კატეგორია:ავღანეთის პროვინციები
ღაზნი

**ღაზნი** (, ) — ქალაქი ავღანეთში, ქაბულის სამხრეთ-დასავლეთით. მდებარეობს ღაზნის პროვინციაში და წარმოადგენს მისსავე ადმინისტრაციულ ცენტრს. ქალაქის მოსახლეობა 2006 წლის მონაცემებით შეადგენს 157 600 კაცს. 

## იხილეთ აგრეთვე
*ავღანეთის ქალაქების სია

## რესურსები ინტერნეტში
*ღაზნის რაიონის რუკა
*Ghazni.org 
*ქალაქი ღაზნი

კატეგორია:ავღანეთის ქალაქები
შიმბრიგი

**შიმბრიგი** () — მთა შვეიცარიაში, ემენტალის ალპებში. მდებარეობს ლუცერნისა და ობვალდენის კანტონების საზღვარზე.

უახლოესი დასახლებული პუნქტია შიუპჰაიმის მუნიციპალიტეტი.

## რესურსები ინტერნეტში
* Schimbrig on Hikr

კატეგორია:ალპები
კატეგორია:შვეიცარიის მთები
სარი-პული

**სარი-პული** () — ქალაქი ავღანეთის ჩრდილოეთში. მდებარეობს სარიპულის პროვინციაში და წარმოადგენს მისსავე ადმინისტრაციულ ცენტრს. ქალაქის მოსახლეობა 2006 წლის მონაცემებით შეადგენს 150 700 კაცს. 

## იხილეთ აგრეთვე
*ავღანეთის ქალაქების სია

კატეგორია:ავღანეთის ქალაქები
ჩიმა-დი-ფოიორინა

**ჩიმა-დი-ფოიორინა** () — მთა ლუგანოს პრეალპებში, შვეიცარია-იტალიის საზღვარზე. აღმართულია ქედზე, რომელიც ერთმანეთისგან ყოფს ვალ-დი-კოლას ხეობასა და ლუგანოს ტბას.

## რესურსები ინტერნეტში
* Cima di Fojorina on Hikr

კატეგორია:ალპები
კატეგორია:შვეიცარიის მთები
კატეგორია:იტალიის მთები
მარკუს გროსკოპფი

**მარკუს გროსკოპფი** (; დ. 21 სექტემბერი, 1962, ჰამბურგი, გერმანია) — გერმანელი პაუერ და სპიდ მეტალ მუსიკოსი, ჯგუფ Helloween-ის დამაარსებელი ბას-გიტარისტი.

მარკუს გროსკოპფი ერთ-ერთია ჯგუფში დღემე დარჩენილი ორი დამაარსებელი წევრიდან, მიხაელ ვაიკატთან ერთად.

## ბიოგრაფია 
მარკუს გროსკოპფი დაიბადა ქალაქ ჰამბურგში, გერმანიის ფედერაციულ რესპუბლიკაში. გიტარაზე და  ბას გიტარაზე დაკვრა მან 15 წლის ასაკში დაიწყო. შემდეგ მან გადაწყვიტა ეპოვნა შესაბამისი ჯგუფი სადაც იგი დაუკრავდა. ამ პერიოდში მან გაიცნო ახალგაზრდა გიტარისტი კაი ჰანსენი, რომელმაც საკუთარ ჯგუფში სახელად Second Hell, ბას გიტარისტის ადგილი შესთავაზა.

ჯგუფის შემადგენლობაში უკვე იყვნენ ინგო შვიხტენბერგი დასარტყამ საკრავებზე და ჰანსენი მთავარ გიტარაზე. მოგვიანებით მათ შეურთდათ მეორე გიტარისტი, მიხაელ ვაიკათი, ჯგუფს სახელი შეეცვალა და ეწოდა Helloween.

Helloween-ში მოღვაწეობის პარალელურად გროსკოპფს აქვს გვერდითი მუსიკალური პროექტებიც, როგორიც არის ბას-გიტარაზე დაფუძნებული მეტალ პროექტი Markus Grosskopf's Bassinvaders.

2002 წელს მან დაუკრა Edguy-ს ვოკალისტ ტობიას სამეტის პროექტში Avantasia.

## დისკოგრაფია 
### Helloween-თან ერთად 
**Helloween* (1985)
**Walls of Jericho* (1985)
**Keeper of the Seven Keys Part 1* (1987)
**Keeper of the Seven Keys Part 2* (1988)
**Pink Bubbles Go Ape* (1991)
**Chameleon* (1993)
**Master of the Rings* (1994)
**The Time Of The Oath* (1996)
**Better Than Raw* (1998)
**Metal Jukebox* (1999)
**The Dark Ride* (2000)
*''Rabbit Don't Come Easy* (2003)
**Keeper Of The Seven Keys - The Legacy* (2005)
**Gambling with the Devil* (2007)
**Unarmed - Best of 25th Anniversary* (2010)
**7 Sinners* (2010)
**Straight Out of Hell* (2013)

### სტუმრად 
#### Avantasia 
*2001: *The Metal Opera*
*2002: *The Metal Opera, part II*

#### ენდი დერისი 
* 1997: *Come in from the Rain''

## რესურსები ინტერნეტში 
* 
* 

## სქოლიო 
კატეგორია:დაბადებული 21 სექტემბერი
კატეგორია:დაბადებული 1965
კატეგორია:გერმანელი ბას-გიტარისტები
კატეგორია:გერმანელი მუსიკოსები
კატეგორია:ცოცხალი ადამიანები
გორა (რაზინსკოეს სასოფლო დასახლება)

**გორა (რაზინსკოეს სასოფლო დასახლება)** () — სოფელი რუსეთში, ვოლოგდის ოლქში, ხაროვსკის რაიონში. სოფელი შედის რაზინსკოეს სასოფლო დასახლების შემადგენლობაში, ასევე ადმინისტრაციულ-ტერიტორიული დაყოფის მიხედვით მიეკუთვნება რაზინსკის სოფსაბჭოს. მოსახლეობა 2002 წლის მონაცემებით 229 ადამიანს შეადგენდა. საავტომობილო გზით რაიონული ცენტრიდან დაშორებულია 35 კილომეტრით, ხოლო სასოფლო დასახლების ცენტრიდან — ** კილომეტრით. უახლოესი დასახლებული პუნქტებია: იუდინსკაია, პუნდუგა, ესიპოვსკაია.

## იხილეთ აგრეთვე
*ხაროვსკის რაიონის დასახლებული პუნქტები

## რესურსები ინტერნეტში
* http://vologda-oblast.ru/ru/government/municipalities/atu/index.php?okato_15=19+252+828+001 — *ვოლოგდის ოლქის დასახლებული პუნქტების რეესტრი*

კატეგორია:ხაროვსკის რაიონის დასახლებული პუნქტები
მამნუნ ჰუსეინი

**მამნუნ ჰუსეინი** (, ; დ. 2 მარტი, 1940, აგრა — გ. 14 ივლისი, 2021, კარაჩი, პაკისტანი) — პაკისტანის სახელმწიფო მოღვაწე. 2013 წლის 30 ივლისს აირჩიეს პრეზიდენტად. თანამდებობა დაიკავა 2013 წლის 8 სექტემბერს.

## რესურსები ინტერნეტში 
* მამნუნ ჰუსეინი აირჩიეს პაკისტანის პრეზიდენტად 

## სქოლიო 
კატეგორია:დაბადებული 2 მარტი
კატეგორია:დაბადებული 1940
კატეგორია:გარდაცვლილი 14 ივლისი
კატეგორია:გარდაცვლილი 2021
კატეგორია:პაკისტანის პრეზიდენტები
კატეგორია:დაბადებული 23 დეკემბერი
ადამსი (ადამსის ოლქი)

**ადამსი** () — ქალაქი აშშ-ში, უისკონსინის შტატში, წარმოადგენს ადამსის ოლქის ადმინისტრაციულ ცენტრს.

2010 წლის აღწერის მონაცემებით, ქალაქის მოსახლეობა 1 967 ადამიანს შეადგენდა, სიმჭიდროვე 257,5 კაცი/კმ².
ფართობი 7,67 კმ².

## გეოგრაფია
აშშ-ის ბიუროს აღწერის მონაცემებით, ქალაქის ფართობი 7,67 კმ²-ს შეადგენდა, აქედან ხმელეთს 7,64 კმ², ხოლო წყალს 0,03 კმ² უჭირავს.

## იხილეთ აგრეთვე
*აშშ-ის ქალაქების სია მოსახლეობის მიხედვით

## რესურსები ინტერნეტში
*ოფიციალური საიტი 

## სქოლიო
კატეგორია:ადამსის ოლქის ქალაქები
კოლბარნი (უისკონსინი)

**კოლბარნი** () — ქალაქი აშშ-ში, უისკონსინის შტატში, შედის ადამსის ოლქის შემადგენლობაში.

2000 წლის აღწერის მონაცემებით, ქალაქის მოსახლეობა 181 ადამიანს შეადგენდა, სიმჭიდროვე 1,9 კაცი/კმ².
ფართობი 93,0 კმ².

## გეოგრაფია
აშშ-ის ბიუროს აღწერის მონაცემებით, ქალაქის ფართობი 93,0 კმ²-ს შეადგენდა, აქედან ხმელეთს ფართობია 92,97 კმ², ხოლო წყალს 0,05 კმ² უჭირავს.

## იხილეთ აგრეთვე
*აშშ-ის ქალაქების სია მოსახლეობის მიხედვით

## რესურსები ინტერნეტში
*გეოგრაფიული სახელწოდებები

## სქოლიო
კატეგორია:ადამსის ოლქის ქალაქები
ჰერათის პროვინცია

**ჰერათის პროვინცია** ( *Herāt*, ) —  პროვინცია დასავლეთ ავღანეთში.  ფართობი — 54 778  კმ². მოსახლეობა — 1,762,157 ადამიანი (2012). დედაქალაქი — ჰერათი. ადმინისტრაციულად იყოფა16 რაიონად. დასავლეთიდან ესაზღვრება ირანი, სამხრეთიდან ფარაჰის პროვინცია, აღმოსავლეთიდან ღურის პროვინცია, ხოლო ჩრდილოეთიდან ბადღისის პროვინცია და თურქმენეთი. 

## მოსახლეობა რაიონების მიხედვით
ჰერათის პროვინცია შედგება 16 რაიონისა და 1000-მდე დასახლებული პუნქტისაგან.

## იხილეთ აგრეთვე 
* ავღანეთის პროვინციები

## რესურსები ინტერნეტში 
*Tribal Map of Herat on nps.edu

## სქოლიო
კატეგორია:ავღანეთის პროვინციები
ლეგენდარული არსება

**ლეგენდარული არსება** — ყველა ის ფოლკლორული თუ მითოლოგიური არსება, რომელიც მითებსა და ლეგენდებში, თითქმის ყველა წამყვან ეპოქაში გვხვდება. ლეგენდარული არსება აგრეთვე არის არსება, რომელიც არ განეკუთვნებოდეს არც ერთ კონკრეტულ მითოლოგიათა ჯგუფს.

ტერმინების *ლეგენდარული* და *მითოლოგიური* განმარტება წარმოადგენს დავის საგანს. 

## სქოლიო
ჟებოტის მეოთხე ეკლესია

**ჟებოტის მეოთხე ეკლესია** —  ეკლესია თიანეთის მუნიციპალიტეტის სოფელ ჟებოტაში. მდებარეობს ნასოფლარ იხინჭის ჩრდილოეთით, მთის კალთაზე. განეკუთვნება  გვიანდელ შუა საუკუნეებს. 

ეკლესია დარბაზულია (5,7X4,1 მ), ნაგებია ნატეხი ქვით. შესასვლელი სამხრეთი კედლის დასავლეთ ნაწილშია.  ნახევარწრიული აფსიდის  ღერძზე სწორკუთხა სარკმელი, რომლის ჩრდილოეთით პატარა სწორკუთხა ნიშია. 

## ლიტერატურა 
კატეგორია:თიანეთის მუნიციპალიტეტის ტაძრები
ჟებოტის პირველი ეკლესია

მინი|250პქ|ჟებოტის ეკლესიის ხედიჯაბა ლაბაძის ფოტო
**ჟებოტის პირველი ეკლესია** — ეკლესია თიანეთის მუნიციპალიტეტის სოფელ ჟებოტაში. მდებარეობს სოფელში, სასაფლაოზე. განეკუთვნება გვიანდელ შუა საუკუნეებს.

ეკლესია დარბაზულია (5,7X3,8 მ), ნაგებია ნატეხი ქვით. ძლიერ დაზიანებულია, ჩამოქცეულია კამარა და კონქი. მონგრეულია კედლების ზედა ნაწილები. შესასვლელი სამხრეთი კეთლის დასავლეთ ნაწილშია. აფსიდში სწორკუთხა სარკმელია.

## ლიტერატურა 
კატეგორია:თიანეთის მუნიციპალიტეტის ტაძრები
ჰორნადი

**ჰორნადი**, **ჰერნადი** (, ) — მდინარე სლოვაკეთსა და უნგრეთში. მდინარე შაიოს მარცხენა შენაკადი. სიგრძე 286 კმ, აუზის ფართობი 5500 კმ². სათავე აქვს დაბალი ტატრების ჩრდილო კალთაზე, ზღვის დონიდან 1500 მ სიმაღლეზე. მიედინება სლოვაკეთის ისტორიული ოლქების სპიშისა და აბოვის ტერიტორიებზე. უნგრეთში კვეთს ბორშოდ-აბაუი-ზემგლენის მედიეს. გაშენებულია რამდენიმე ჰიდროელექტროსადგური. მდიდარია თევზით. 

## რესურსები ინტერნეტში 
კატეგორია:სლოვაკეთის მდინარეები
კატეგორია:უნგრეთის მდინარეები
ტელენი, ანუ მედლის უკანა მხარე

„**ტელენი, ანუ მედლის უკანა მხარე**“ () — ეროტიკული რომანი, რომელიც დაწერილია ინგლისურ ენაზე. იგი პირველად 1893 წელს, ანონიმურად გამოიცა ლონდონში. სავარაუდოდ, იგი იქმნებოდა ახალგაზრდა ადამიანთა ჯგუფის მიერ, რომელთა სათავეში ოსკარ უაილდი იდგა.

## სიუჟეტი
მოთხრობა იწყება იმით, რომ კამილ დე გრიო თავის დედასთან ერთად ეწვევა საქველმოქმედო კონცერტს. სანამ იგი აკვირდებოდა, თუ როგორ უკრავდა უცხოელი სიმპათიური პიანისტი - რენე ტელენი ფორტეპიანოზე, მას აწუხებდა უცნაური ჰიპნოზირებული მოჩვენებები.  დე გრიო აღფრთოვანდა ახალგაზრდა პიანისტით და მათ შორის წარმოიქმნება აუხსნელი, უცნაური და ტელეპათიური სექსუალური კავშირი. ამ შეგრძნებაში შეირწყმება ცნობისმოყვარეობა, აღფრთოვანება და ვნება. 
ჯერ კიდევ სანამ დე გრიო გაიცნობდა ტელენის, მან კარგად იცოდა, რომ ტელენი ბევრი მამაკაცისთვის და ქალბატონისთვის იყო მიმზიდველი. ისინი ერთმანეთს ხვდებიან და უზიარებენ თავიანთ შეხედულებებს ამ გაუგებარი კავშირის შესახებ. მათ შორის წარმოიქმნება ვნებით აღსავსე რომანი. დე გრიო უკმაყოფილოა იმით, რომ თავისი სიყვარულის და სასურველი სექსუალური კავშირის ობიექტი მამაკაცია, ამიტომ იგი შეეცდება გაიღვიძოს სურვილი თავისი მოსამსახურე ქალთან სექსუალური კავშირის დასამყარებლად, რასაც, შედეგად, ქალბატონის სიკვდილი მოჰყვება.

მომხდარით აღშფოთებული დე გრიო ფიცს დებს, რომ აღარ შეეცდება თავისი სურვილების სხვაგვარად მობრუნებას ან ჩაქრობას და ტელენის დახმარებით იგი შეეთვისება ახალ საზოგადოებას, სადაც მამაკაცები თავის სექსუალურ პარტნიორებად მამაკაცებს ამჯობინებენ. ტელენიმ განაცხადა, რომ იგი დროებით უნდა წავიდეს საზღვარგარეთ, სადაც, თითქოს კოცერტი უნდა შეესრულებინა. დე გრიო, რომელიც ფიქრობდა, რომ იგი ქალაქში არ არის, წავიდა ტელენის სახლში, სადაც თავისი დედის და რენეს ვნებებს წაასწრო. როგორც შემდგომ გახდა ცნობილი, დე გრიოს დედამ ტელენის დაპირდა, რომ სექსუალური მომსახურეობის სანაცვლოდ ფულად სესხებს დაუფარავდა.

დე გრიო თვითმკვლელობის ცდის შედეგად რამდენიმე ხნით საავადმყოფოში მოხვდა. როგორც თუ იგი გამოწერეს, დე გრიო პირდაპირ ტელენის საცხოვრებლისკენ გაეშურა, თუმცა ტელენიმ უკვე მოასწრო მკერდში ხანჯლის გაყრა და იატაკზე სისხლით იცლებოდა. დე გრიო მას პატიობს. ისინი თავიდან პირდებიან ერთმანეთს თანაზიარ სიყვარულს, და რენე ტელენი კვდება.

## რესურსები ინტერნეტში 
* *Teleny Revisited* 

კატეგორია:1893 წლის რომანები
კატეგორია:ბრიტანული ეროტიკული რომანები
კატეგორია:ბრიტანული ლგბტ რომანები
სიმპლონის გვირაბი

**სიმპლონის გვირაბი** ( ) — მსოფლიოს ერთ-ერთი უგრძესი სარკინიგზო გვირაბი ალპებში, შვეიცარიასა და იტალიაში. მდებარეობს სიმპლონის უღელტეხილის მახლობლად, 700 მ სიმაღლეზე. პირველი მილის სამშენებლო სამუშაოები დაიწყო 1898 წელს. იტალიის მეფე ვიტორიო ემანუელე III-ის და შვეიცარიის ეროვნული საბჭოს პრეზიდენტის ლუდვიგ ფორერის ძალისხმევით გვირაბი გაიხსნა ბრიგში 1906 წლის 10 მაისს. მეორე მილზე მუშაობა დაიწყო 1912 წელს და გაიხსნა იგი 1921 წელს. ფაქტობრივად შედგება ორი ერთლიანდაგიანი გვირაბისაგან. პირველი 19,7 კმ, ხოლო მეორე 19,8 კმ სიგრძისაა. გვირაბის მშენებლები იყვნენ ჰერმან ჰეუსტლერი და ჰიუგო ფონ კაგერი.

## რესურსები ინტერნეტში 
* სიმპლონის გვირაბი — ენციკლოპედია ბრიტანიკა 

კატეგორია:შვეიცარიის სარკინიგზო გვირაბები
კატეგორია:იტალიის სარკინიგზო გვირაბები
ლეო ტაქსილი

**ლეო ტაქსილი** (, ნამდვილი სახელი **მარი ჟოზეფ გაბრიელ ანტუან ჟოგან-პაჟე**, ; დ. 21 მარტი, 1854 — გ.  31 მარტი, 1907) — ფრანგი მწერალი და ჟურნალისტი, კათოლიციზმისა და კლერიკალიზმის ცნობილი მოწინააღმდეგე, ავტორი ანტირელიგიური პაროდიებისა, რომლებიც სსრკ-ში გამოიცემოდა. დასავლეთში ტაქსილი ცნობილი გახდა თავისი „ანტიმასონური გათამაშებით“, რომლის მსხვერპლიც რომის პაპი და სხვა მრავალი ფრანგი მღვდელი გახდა.

## ლიტერატურა
* *Крывелев И. А.* Габриэль-сатаноборец. Хроника времени папы Льва XIII. — М., «Советская Россия», 1978. — 144 с.
* «Двенадцать лет под знаменами Церкви: разоблачение палладизма. Мисс Диана Воган и дьявол среди франкомасонов» // *Le Frondeur*, 25.04.1897 — текст пресс-конференции Лео Таксиля в зале Парижского Географического общества.
* «Лео Таксиль. Проклятый церковью.»  // Журнал «Искусство Жизни»

## სქოლიო
კატეგორია:ფრანგი მწერლები
კატეგორია:ფრანგი ჟურნალისტები
კატეგორია:დაბადებული 1854
კატეგორია:გარდაცვლილი 1907
კატეგორია:ფრანგი ათეისტები
კატეგორია:ფრანგი მამაკაცი არამხატვრული მწერლები
კატეგორია:ფსევდონიმიანი მწერლები
კატეგორია:XIX საუკუნის ათეისტები
კატეგორია:XX საუკუნის ათეისტები
კათრინ ზიტა-ჯონზი

**კათრინ ზიტა-ჯონზი** ( დ. 25 სექტემბერი, 1969) — ვალიელი თეატრის, ტელევიზიისა და კინოს მსახიობი. კარიერა დაიწყო ადრეულ ასაკში. მიღებული აქვს ოსკარი, BAFTA-სა და ტონის ჯილდოები.

## ფილმოგრაფია
## რესურსები ინტერნეტში
* 
* 
* 

კატეგორია:უელსელი მსახიობები
კატეგორია:დაბადებული 1969
კატეგორია:ოსკარის მფლობელი კინომსახიობები
კატეგორია:დაბადებული 25 სექტემბერი
კატეგორია:ცოცხალი ადამიანები
გოტარდის გვირაბი

**გოტარდის გვირაბი** () — სარკინიგზო გვირაბი შვეიცარიაში, ლეპონტის ალპებში. სიგრძე 15 კმ. გეშენენს აკავშირებს აიროლოსთან. აშენდა 1871-1881 წლებში. კონსტრუქციის პროექტი განხილული იყო შვეიცარიელი ინჟინერის ლუი ფავრის მიერ, რომელიც გულის შეტევით გარდაიცვალა 1879 წელს იქვე გვირაბში. ფინანსური და ტექნიკური პრობლემების გამო მშენებლობა რთულ ვითარებაში მიმდინარეობდა; გეოლოგიური სირთულეების გამო დაიღუპა დაახლოებით 200-მდე მუშა. 1875 წელს მუშების გაფიცვა დაარბია შვეიცარიულმა არმიამ, რის შემდეგ დაიღუპა 4 კაცი და დაიჭრა 13. გვირაბი გაიხსნა 1882 წელს. არის დაღუპულ მუშათა მემორიალი აიროლოში, შექმნილი შვეიცარიელი სკულპტორის ვინჩენცო ველას მიერ.

## რესურსები ინტერნეტში 
* გოტარდის გვირაბი 

კატეგორია:შვეიცარიის სარკინიგზო გვირაბები
მუთერჯიმ ასიმი

**მუთერჯიმ აჰმედ ასიმი** (; დ. 1755, გაზიანთეფი — გ. 28 ნოემბერი, 1820, სტამბოლი) — თურქი ისტორიკოსი. მის ორტომეულ ისტორიულ თხზულებაში გადმოცემულია ოსმალეთის ისტორია 1791–1808 წლებში, კერძოდ, სელიმ III-ის სულთნობის (1789–1807) პერიოდის ოსმალეთის საშინაო და საგარეო ვითარება, ცნობები ჩილდირის ვილაიეთის, დაღესტნის და ჩერქეზეთის, საერთოდ ჩრდილოეთ კავკასიის, თბილისის, ახალციხის შესახებ.

## ლიტერატურა 
* ნ. შენგელია, XV-XIX საუკუნეების საქართველოს ისტორიის ოსმალური წყაროები, თბ., 1974

კატეგორია:თურქი ისტორიკოსები
კატეგორია:დაბადებული 1755
კატეგორია:გარდაცვლილი 28 ნოემბერი
კატეგორია:გარდაცვლილი 1820
აბაშიძეთა სათავადო

**აბაშიძეთა სათავადო** — ფეოდალური სათავადო დასავლეთ საქართველოში. აღმოცენდა ბაღვაშთა ყოფილ სამფლობელოზე. აბაშიძეთა სათავადოს ჩამოყალიბება უნდა მომხდარიყო აბაშიძეების საგვარეულოს ერთ-ერთი წარმომადგენლის აბაშის მოღვაწეობის დროს, XV-XVI საუკუნეების მიჯნაზე. სათავადოს ჩრდილოეთით ესაზღვრებოდა რაჭის საერისთავო, სამხრეთით მდინარე ძირულა, აღმოსავლეთით ლიხის მთები, დასავლეთით არგვეთა-ჩხარი. რეზიდენცია, კარის ეკლესია და საძვალე სასაფლაო ჰქონდათ ჭალას, კაცხსა და უბისის მონასტერში. აბაშიძეთა სათავადო განსაკუთრებით გაძლიერდა XVII საუკუნის მიწურულსა და XVIII საუკუნის I ნახევარში. ამ დროისათვის აბაშიძეთა სათავადოში შედიოდა 78 სოფელი, 4 ეკლესია-მონასტერი, 1500 კომლი ყმა-გლეხი, ვახანის, ჩხერის, სვერის, ნავარძეთის, კაცხის, ხარაგაულისა და სხვა ციხესიმაგრეები. მცირე ხნით შორაპნის, შროშის, ჭალატყისა და ცუცხვათის ციხესიმაგრეებიც. აბაშიძეთა სათავადო იმდენად ძლიერი იყო, რომ ხშირად ცენტრალური ხელისუფლებისაგან დამოუკიდებელ პოლიტიკას ატარებდა, უკავშირდებოდა მეზობელ სამთავროებს და გამოდიოდა სამეფო ხელისუფლების წინააღმდეგ. ამიტომ სოლომონ I-მა აბაშიძეებს ჩამოართვა სათავადოს მნიშვნელოვანი ნაწილი ციხესიმაგრეებიანად და სახასო საკუთრებად გამოაცხადა. იმერეთის სამეფოში რუსული მმართველობის შემოღების შემდეგ (1810 წ.) აბაშიძეთა სათავადო გაუქმდა.

## ლიტერატურა 
* *ო. სოსელია*, ნარკვევები ფეოდალური ხანის დასავლეთ საქართველოს სოციალურ-პოლიტიკური ისტორიიდან (სათავადოები), ტ. I, თბ., 1973

*
კატეგორია:იმერეთის სათავადოები
ჟებოტის ამაღლების ეკლესია

მინი|250პქ|ჟებოტის ამაღლების ეკლესია და სამრეკლოჯაბა ლაბაძის ფოტო
250px|მინიატიურა|ჟებოტის ამაღლების ეკლესიის სამრეკლოჯაბა ლაბაძის ფოტო
**ჟებოტის ამაღლების ეკლესია** — ეკლესია თიანეთის მუნიციპალიტეტის სოფელ ჟებოტაში. მდებარეობს სოფლის განაპირას, ჩრდილოეთით, სასაფლაოზე. განეკუთვნება გვიანდელ შუა საუკუნეებს.

ეკლესია დარბაზულია (11,15X8,1 მ), ნაგებია ნატეხი ქვით. დაზიანებულია: ჩამოშლილია სახურავი, ლავგარდანი და გარეთა მოპირკეთების მნიშვნელოვანი ნაწილი. ორივე მხრიდან არქიტრავით გადახურული შესასვლელები გაჭრილია დასავლეთ და სამხრეთ კედლებში. ნახევარწრიული აფსიდის ღერძზე გარეთკენ მკვეთრად შევიწროებული სარკმელია, ერთი სწორკუთხა სარკმელი სამხრეთ კედლის აღმოსავლეთ ნაწილშია, ხოლო ორი შედარებით მცირე ზომისა - დასავლეთ კედელში, ერთიმეორის ზემოთ. საკურთხევლის სარკმლის ორივე მხარეს თითო სწორკუთხა ნიშია. აფსიდის კედელს გასდევს საფეხური, რომლის ცენტრალურ ნაწილში, სარკმლის ქვეშ, კედელზე მიდგმულია ტრაპეზი. აფსიდის მხრებზე, მოგვიანებით მიშენებულ სწორკუთხა ფორმის გასამაგრებელ ბურჯებს შორის ქვის კანკელი დგას. კანკელის შუაში თაღოვანი კარია, მის ორივე მხარეს კი თითო ნახევარწრიულთაღიანი დაბალი ღიობი. დარბაზი წყვილი პილასტრით და მათზე გადაყვანილი საბჯენი თაღით ორ, თითქმის თანაბარ ნაწილად იყოფა. დარბაზის კედლებს, მთელ სიგრძეზე, საფეხური გასდევს. შიგნით ეკლესია ნახევარწრიული კამარითაა გადახურული. ინტერიერი შელესილია. შენობა კრამიტით ყოფილა გადახურული.

***სამრეკლო*** დგას ეკლესიის დასავლეთით 8-10 მეტრ მანძილზე. იგი ორსართულიანია, განეკუთვნება გვიანდელ შუა საუკუნეებს. ნაგებია ნატეხი ქვით. დაზიანებულია. 

I სართული (7,15X7,15 მ) შეისრული კამარით გადახურული გასასვლელია. ჩრდილოეთ და სამხრეთ კედლებში, ერთმანეთის მოპირდაპირედ, მოწყობილია შეისრულთაღიანი შესასვლელები. აღმოსავლეთით, კამარის გვერდში გარეთკენ შევიწროებული სწორკუთხა სარკმელია, მის ქვემოთ კი სწორკუთხა ნიში. კამარის დასავლეთის გვერდის შუაში დატანებულია პატარა ოთკუთხა შესაძვრომი, რომლითაც კედლის სისქეში არსებულ ვიწრო და მაღალ, შეისრული კამარით გადახურულ პატარა სათავსში ვხვდებით. სათავსის სამხრეთ კედელში სწორკუთხა სარკმელი ყოფილა მოწყობილი (შემორჩენილია მცირე ნაწილი). ჩრდილოეთ კედელში კი II სართულზე ასასვლელი კიბის უჯრედის სწორკუთხა შესასვლელია.

II სართული ცილინდრული ფორმის (დიამეტრი 5,1 მ) გუმბათოვანი  ფანჩატურია. შესასვლელი ჩრდილო-დასავლეთიდან აქვს, გუმბათის ყელში გაჭრილია შიგნით სწორკუთხა გარედან თაღოვანი ხუთი ვიწრო სარკმელი. გუმბათის ყელი დასრულებულია თაროსებრი ლავგარდნით. გადახურვა კონუსისებურია. 

## ლიტერატურა 
კატეგორია:თიანეთის მუნიციპალიტეტის ტაძრები
ვაჭრობა (2000 წლის ფილმი)

**ვაჭრობა** () — 2000 წლის ამერიკული კრიმინალური დრამა. ფილმის რეჟისორია სტივენ სოდერბერგი და ის დაფუძნებულია ამავე სახელწოდების ბრიტანულ სერიალზე. ფილმი ასახავს ნარკოტიკებით უკანონო ვაჭრობას აშშ-ში.

## სიუჟეტი 
მოსამართლე რობერტ უიკფილდი ინიშნება ანტინარკოტიკული სამსახურის უფროსად, რათა გააჩაღოს ბრძოლა ნარკოვაჭრობის წინააღმდეგ. უიკფილდი აღმოაჩენს, რომ თავისი ქალიშვილი აგრეთვე ნარკოტიკების მომხმარებელია.

## როლებში 
* მაიკლ დუგლასი - რობერტ უიკფილდი
* ერიკა კრისტენსენი - კეროლინ უიკფილდი
* ბენისიო დელ ტორო - ხავიერ როდრიგესი
* ჯეიკობ ვარგასი - მანოლო სანჩესი
* სტივენ ბაუერი - კარლოს აიალა
* კათრინ ზიტა-ჯონზი - ჰელენა აიალა
* დენის კუეიდი - არნი მეცგერი
* ჯეიმზ ბროლინი - გენერალი რალფ ლენდრი
* ალბერტ ფინი - თეთრი სახლის ადმინისტრაციის უფროსი
* ლუის გუსმანი - რეი კასტრო
* მიგელ ფერერი - ედუარდო რუისი
* სელმა ჰაიეკი - როსარიო
* ვაიოლა დეივისი - სოციალური მუშაკი

## ჯილდოები 
**ოსკარი**
# საუკეთესო მსახიობი კაცი მეორეხარისხოვან როლში: ბენისიო დელ ტორო
# საუკეთესო რეჟისორი: სტივენ სოდერბერგი
# საუკეთესო ადაპტირებული სცენარი: სტივენ გაგანი
# საუკეთესო მონტაჟი: სტივენ მირიონე

**ოქროს გლობუსი**
# საუკეთესო მსახიობი კაცი მეორეხარისხოვან როლში: ბენისიო დელ ტორო
# საუკეთესო სცენარი: სტივენ გაგანი

**BAFTA**
# საუკეთესო მსახიობი კაცი მეორეხარისხოვან როლში: ბენისიო დელ ტორო
# საუკეთესო ადაპტირებული სცენარი: სტივენ გაგანი

## რესურსები ინტერნეტში 
* 
* 
* 
* 
* 
* *Traffic* – The Criterion Collection essay by Manohla Dargis 

კატეგორია:2000 წლის ფილმები
კატეგორია:ინგლისურენოვანი ფილმები
კატეგორია:ესპანურენოვანი ფილმები
კატეგორია:ამერიკული ფილმები
კატეგორია:სტივენ სოდერბერგის ფილმები
კატეგორია:კრიმინალური ფილმები
კატეგორია:ფილმები ნარკომანიის შესახებ
დარეჯან ბატონიშვილი (მრავალმნიშვნელოვანი)

საკუთარი სახელი **დარეჯან ბატონიშვილი** შეიძლება აღნიშნავდეს  შემდეგ პიროვნებათაგან ერთ-ერთს:

* დარეჯან ბატონიშვილი —არჩილ II-ის ასული.
* დარეჯან ბატონიშვილი — სოლომონ I-ის ასული
ლაშა გვალია

**ლაშა გვალია** (დ. 6 ოქტომბერი, 1991, ფოთი) — ქართველი ფეხბურთელი, თამაშობს „ზესტაფონში“, ცენტრალური ნახევარმცველის პოზიციაზე.

## ტიტულები 
* უმაღლესი ლიგა მეორე ადგილი (1): 2012/2013
* პირველი ლიგა მეორე ადგილი (1): 2009/2010
* საქართველოს სუპერთასის ფინალისტი (1): 2012/2013.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი ზესტაფონის ოფიციალურ საიტზე 

კატეგორია:დაბადებული 1991
კატეგორია:ქართველი ფეხბურთელები
კატეგორია:ფოთის კოლხეთის ფეხბურთელები
კატეგორია:გორის დილას ფეხბურთელები
კატეგორია:ურალის ფეხბურთელები
კატეგორია:ზესტაფონის ფეხბურთელები
კატეგორია:დაბადებული 6 ოქტომბერი
სპრინგსვილი (უისკონსინი)

**სპრინგვილი** () — ქალაქი აშშ-ში, უისკონსინის შტატში, შედის ადამსის ოლქის შემადგენლობაში.

2000 წლის აღწერის მონაცემებით, ქალაქის მოსახლეობა 1 167 ადამიანს შეადგენდა, სიმჭიდროვე 10,3 კაცი/კმ².
ფართობი 115,6 კმ².

## გეოგრაფია
აშშ-ის ბიუროს აღწერის მონაცემებით, ქალაქის ფართობი 115,6 კმ²-ს შეადგენდა, აქედან ხმელეთს ფართობია 113,1 კმ², ხოლო წყალს 2,7 კმ² უჭირავს.

## იხილეთ აგრეთვე
*აშშ-ის ქალაქების სია მოსახლეობის მიხედვით

## რესურსები ინტერნეტში
*გეოგრაფიული სახელწოდებები

## სქოლიო
კატეგორია:ადამსის ოლქის ქალაქები
ბუფალო (უისკონსინი)

**ბუფალო** () — ქალაქი აშშ-ში, უისკონსინის შტატში, შედის ბუფალოს ოლქის შემადგენლობაში.

2010 წლის აღწერის მონაცემებით, ქალაქის მოსახლეობა 1 023 ადამიანს შეადგენდა, სიმჭიდროვე 187,2 კაცი/კმ².
ფართობი 15,64 კმ².

## იხილეთ აგრეთვე
*აშშ-ის ქალაქების სია მოსახლეობის მიხედვით

## რესურსები ინტერნეტში
*ოფიციალური საიტი

კატეგორია:ბუფალოს ოლქის ქალაქები
ანა აბაშიძე

**ანა, ზაალის ასული აბაშიძე** (გ. 7 დეკემბერი, 1749) — კახეთის დედოფალი, ერეკლე II-ის მეორე მეუღლე. ერეკლემ იქორწინა მასთან 1745 წელს. ჰყავდათ ორი შვილი — გიორგი (შემდეგში მეფე გიორგი XII) და თამარი. 

## იხილეთ აგრეთვე 
* ერეკლე II-ის ოჯახი

## ლიტერატურა 
*  ო. სოსელია, ნარკვევები ფეოდალური ხანის დასავლეთ საქართველოს სოციალურ-პოლიტიკური ისტორიიდან (სათავადოები), ტ. I, თბ., 1973

კატეგორია:საქართველოს დედოფლები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 7 დეკემბერი
კატეგორია:გარდაცვლილი 1749
ანა
ქაიხოსრო აბაშიძე (მრავალმნიშვნელოვანი)

საკუთარი სახელი **ქაიხოსრო აბაშიძე** შეიძლება აღნიშნავდეს  შემდეგ პიროვნებათაგან ერთ-ერთს:

* ქაიხოსრო აბაშიძე —სოლომონ I-ის სიძე, დარეჯან ბატონიშვილის მეუღლე.
* ქაიხოსრო აბაშიძე — სოლომონ I-ის ბიძა.
ქაიხოსრო აბაშიძე

**ქაიხოსრო აბაშიძე** (გ. 26 აგვისტო, 1810) — იმერეთის 1810 წლის აჯანყების აქტიური მონაწილე. სოლომონ I-ის სიძე, აჯანყებაში სოლომონ II-ის მომხრე. აჯანყების დროს მისი მამული ზედა საქარა მეამბოხეთა თავშესაფრად იქცა. ქაიხოსრომ მდინარე ყვირილას ხეობაში 2 ათასამდე კაცი შეკრიბა. სტრატეგიულად მნიშვნელოვანი ადგილები დაიჭირა და გადაჭრა გზა თბილის-ქუთაისს შორის, რაც დიდ ხიფათს უმზადებდა დასავლეთ საქართველოში მყოფ რუსეთის ჯარს. დაიღუპა სოფელ ცხრაწყაროსთან გენერალ როზენის ჯარებთან შეტაკების დროს. მასთან ერთად დაიღუპნენ მისი შვილები როსტომი, გიორგი და სვიმონი. ქაიხოსროს შვილი ივანე აბაშიძე სათავეში ედგა 1819-1820 წლების იმერეთის აჯანყებას. ქაიხოსრო აბაშიძის შვილიშვილის შვილი იყო აკაკი წერეთელი.

## ლიტერატურა 
* *სოსელია ო.*, ნარკვევები ფეოდალური ხანის დასავლეთ საქართველოს სოციალურ-პოლიტიკური ისტორიიდან (სათავადოები), ტ. I, თბ., 1973

 
კატეგორია:გარდაცვლილი  26 აგვისტო
კატეგორია:გარდაცვლილი 1810
ქ
კატეგორია:ქართველი დიდი ფეოდალები
ეკატერინე აბაშიძე

**ეკატერინე ივანეს ასული აბაშიძე** (დ. 1808 — გ. 1885) — იმერეთის მეფე სოლომონ I-ის შვილიშვილის შვილი. იმერეთის აჯანყების გმირის ივანე აბაშიძის ქალიშვილი. როსტომ წერეთლის (1802-1876 წწ.) მეუღლე და აკაკი წერეთლის დედა. ეკატერინე აბაშიძის დედა იყო სიმონ III გურიელის ქალიშვილი ელისაბედი.

იმერეთის აჯანყების დამარცხების შემდეგ ივანე აბაშიძის გადასახლებულ ოჯახს უკან დაბრუნების უფლება ბიძის, მამია V გურიელის შუამდგომლობით მისცეს. 12 წლის ეკატერინე მამია გურიელმა წაიყვანა ოზურგეთში. ეკატერინეს მამიას კარზე მყოფი კათოლიკე მისიონერები ზრდიდნენ. 1828 წელს ის როსტომ წერეთელს მიათხოვეს. 

## ლიტერატურა 
* *ასათიანი ლ.*, „ცხოვრება აკაკი წერეთლისა“, გამოც. მე-2, თბ., 1965
* აკ. წერეთელი, „ჩემი თავგადასავალი“, თხზულებანი, ტ. 4, პ. ინგოროყვას რედაქციით, თბ., 1948

 
კატეგორია:დაბადებული 1808
კატეგორია:გარდაცვლილი 1885
ე
კატეგორია:ქართველი ქალები
აბდ ალ-რაზაყ დუმბული

**აბდ ალ-რაზაყ დუმბული**, *აბდ ალ-რაზაკ დუმბული* (დ. 1763 — გ. 1828) — ირანის სამეფო კარის ისტორიკოსი. წარმოშობით ქურთი (დუმბულის ტომისა). მსახურობდა აბას-მირზას კარზე. ავტორია თხზულებისა „სულთანთა სამახსოვრო საქმეები“, რომელშიც აღწერა ყაჯართა დინასტიის პირველი ორი წარმომადგენლის — აღა-მაჰმად-ხანისა და ფათალი-შაჰის ცხოვრება. ეს ნაწარმოები XVIII-XIX საუკუნეების მიჯნის ირანისა და ამიერკავკასიის, კერძოდ, საქართველოს ისტორიის ძვირფასი წყაროა. შეიცავს ცნობებს აღა-მაჰმად-ხანის 1795 წლის ლაშქრობის შესახებ საქართველოში. აბდ ალ-რაზაყ დუმბულს ეკუთვნის აგრეთვე „დუმბულის ტომის ისტორია“. 

## სქოლიო
კატეგორია:ირანელი ისტორიკოსები
კატეგორია:დაბადებული 1763
კატეგორია:გარდაცვლილი 1828
აბესალმა კლდელი

**აბესალმა კლდელი** — მშენებელი ოსტატი, მოხსენიებულია სოფელ ფორთის (კლარჯეთი, ახლა თურქეთი) სამრეკლოს ასომთავრულ წარწერაში. წარწერის პალეოგრაფიული და ენობრივი ხასიათის მიხედვით, სამრეკლო შეიძლება დათარიღდეს XIII-XIV საუკუნეებით. 

## ლიტერატურა 
* ვ. ბერიძე, „ძველი ქართველი ოსტატები“, თბ., 1967

კატეგორია:ქართველი ხუროთმოძღვრები
ქაიხოსრო აბაშიძე (იმერეთი)

**ქაიხოსრო ლევანის ძე აბაშიძე** (გ. 1805) — სოლომონ I-ის ბიძა, ლევან აბაშიძის შვილი. იმერეთის სამეფოს გავლენიანი თავადი, სოომონ I-ის მოწინააღმდეგე ხრესილის ბრძოლაში. სოლომონ I-მა შეიწყნარა და ერთხანს იმერეთში ცხოვრობდა. 1768 წელს ოსმალეთში გაიქცა. 1784 წელს, როცა იმერეთში ტახტის პრეტენდეტთა შორის ბრძოლა ატყდა, თურქეთის მთავრობა შეეცადა იმერეთში ქაიხოსრო გაემეფებინა. ოქტომბერში ოსმალთა მრავალრიცხოვანი ჯარით იმერეთისაკენ დაიძრა. ამ დროს იმერეთის ტახტზე დავით II იჯდა.

1784 წლის 30 ოქტომბერს ქაიხოსრო აბაშიძე ოსმალეთის 6 000-იანი ჯარით გურიის სამთავროში შეიჭრა, დალაშქრა ოზურგეთი და გადაწვა 7 სოფელი, თუმცა მოსახლეობა გახიზნული დახვდა და ტყვეები ვერ ჩაიგდო ხელში. დავით II 4 000-იანი ჯარით სასწრაფო დაიძრა გურიელის დასახმარებლად და საჯავახოში დადგა, აქედან მან დახმარება სთხოვა კავკასიის ხაზის სარდალს პოტიომკინს, მაგრამ უარი მიიღო. მეფემ ყალბი ხმები გაავრცელა, რომ მის დასახმარებლად რუსეთის ჯარის ნაწილები მოდიოდა. ოსმალები დაფრთხნენ და მთელი საბრძოლო აღჭურვილობა გურიაში დატოვეს. ქაიხოსრო აბაშიძე სტამბოლში გაიქცა

ქაიხოსროს 1790 წელს კვლავ ახალციხეში ჩავიდა, იმერეთის ყოფილ მეფეს დავით II-ს დაუახლოვდა და ახლა უკვე მისი გამეფებისათვის იბრძოდა. XIX საუკუნის დამდეგს ქაიხოსრო ციციანოვის მხედრობაში ჩანს. დაიღუპა ერევანთან ბრძოლაში. 

## ლიტერატურა 
* *შ. ბურჯანაძე*, იმერეთის სამეფოს პოლიტიკური ისტორიისათვის 1784-1789 წწ., «ხელნაწერთა ინსტიტუტის მოამბე», 1960, ტ. 2;
* *შ. ბურჯანაძე*, იმერეთის სამეფოს საშინაო პოლიტიკა 1789-1802 წწ., «ხელნაწერთა ინსტიტუტის მოამბე», 1962, ტ. 4;
* *ო. სოსელია*, ნარკვევები ფეოდალური ხანის დასავლეთ საქართველოს სოციალურ-პოლიტიკური ისტორიიდან (სათავადოები), ტ. I, თბ., 1973

 
კატეგორია:გარდაცვლილი 1805
ქ
კატეგორია:ქართველი დიდი ფეოდალები
ბელვიდერი (უისკონსინი)

**ბელვიდერი** () — ქალაქი აშშ-ში, უისკონსინის შტატში, შედის ბუფალოს ოლქის შემადგენლობაში.

2000 წლის აღწერის მონაცემებით, ქალაქის მოსახლეობა 442 ადამიანს შეადგენდა, სიმჭიდროვე 5,1 კაცი/კმ².
ფართობი 89,5 კმ².

## იხილეთ აგრეთვე
*აშშ-ის ქალაქების სია მოსახლეობის მიხედვით

## რესურსები ინტერნეტში
*გეოგრაფიული სახელწოდებები

კატეგორია:ბუფალოს ოლქის ქალაქები
აბაზა მეჰმედ-ფაშა

thumb|right|220px|აბაზა მეჰმედ-ფაშას პორტრეტი
**აბაზა მეჰმედ-ფაშა** (; დ. 1576 — გ. 23 აგვისტო, 1634, სტამბოლი) — ოსმალეთის პოლიტიკური მოღვაწე, წარმოშობით ქართველი. 

## ბიოგრაფია
იგი თავის შესახებ ამბობდა: „მე სამოთხის შვილივით აზნაური ვარ, რომლის წარმოშობა უკავშირდება ხელმწიფეთა შთამომავლობასო“. სავარაუდოდ იგი ბავშვობაში მოიტაცეს აფხაზეთიდან და ოსმალეთში გაყიდეს ტყვედ. ამაზე მიუთითებს მისი სახელის შემდგენელი სიტყვა „აბაზა“ (აფხაზი). მან მაჰმადიანობა მიიღო და მალევე დაწინაურდა ოსმალეთის სამეფო კარზე. 1605-1607 წლებში მონაწილეობდა გლეხთა აჯანყებაში ანატოლიაში. დაატყვევეს, მაგრამ ჰალილის (იანიჩართა მეთაური) შუამდგომობით გალელების მეთაურად დანიშნეს. 1617 წელს დანიშნეს მარაშის ბეგლარბეგად, 1620 წელს არზრუმის ფაშობა უბოძეს. 1622 წელს აბაზა მეჰმედ-ფაშამ სულთან მუსტაფა I-ის (1617-1618, 1622-1623 წწ.) წინააღმდეგ დაიწყო აჯანყება, რომელიც 1628 წლამდე გაგრძელდა. აბაზა მეჰმედ-ფაშამ კავშირი გააბა კახეთის მეფე თეიმურაზ I-თან, რომელმაც გადაწყვიტა ჩაება იგი ანტიოსმალურ კოალიციაში. ირანის შაჰმა აბას I-მა მას შესთავაზა თავის მხარეზე გადასვლა, მაგრამ უარი მიიღო, თუმცა მისი დახმარებით ირანელებმა ოსმალთაგან გაათავისუფლეს ახალციხე. სულთნის დავალებით 1628 წელს დაატყვევეს და სტამბოლში გააგზავნეს. სულთანმა მურად IV-მ შეიწყალა და ბოსნიის ოლქის გამგებლად დანიშნა, შემდეგ კი ციხესიმაგრე ოჩაკოვის უფროსად. 1633 წელს აბაზა მეჰმედ-ფაშამ მონაწილეობა მიიღო პოლონეთის წინააღმდეგ ომში. ბოლოს, სასახლის კარის პოლიტიკური ინტრიგების შედეგად, 1634 წლის 23 აგვისტოს სიკვდილით დასაჯეს.

## ლიტერატურა 
* ი. ტაბაღუა, საქართველო ევროპის არქივებსა და წიგნსაცავებში, წგნ. 2, თბ., 1986

კატეგორია:დაბადებული 1576
კატეგორია:გარდაცვლილი 1634
კატეგორია:ოსმალეთში მოღვაწე ქართველები
კატეგორია:გარდაცვლილი 23 აგვისტო
კატეგორია:სტამბოლში დაბადებულები
აგიაშვილები

**აგიაშვილები** — თავადური საგვარეულო იმერეთის სამეფოში. მათი თავდაპირველი გვარსახელი ომათმათიძე ყოფილა. აგიაშვილების გვარი პირველად იხსენიება იმერთა მეფის 1663-1673 წლების დოკუმენტებში. XVI-XVII საუკუნეების მიჯნაზე ხდება აგიაშვილთა სათავადოს ჩამოყალიბება. მათ ეკუთვნოდათ საგვარეულო ციხესიმაგრე ყარაულა, ცუცხვათი, ტყაჩირის ეკლესია, ჭალისთავის მონასტერი. აგიაშვილების გვარის წარმომადგენლებს სამეფოში XVI საუკუნიდან ეკავათ ციხისთავის თანამდეობაბა, XVIII საუკუნიდან — სარდლისა. აგრეთვე, 1753 წლიდან მათ ქეშიკთუხუცესის სახელო ეკავათ. 1810 წელს აქტიურად იბრძოდნენ იმერეთის სამეფოს დამოუკიდებლობისათვის, რის გამოც მათი მამული დიდად დაზარალდა. რუსეთის იმპერიის უღლის ქვეშ მათ კვლავ დაუმტკიცდათ თავადობა 1810 წლის 6 დეკემბერს. 

## ლიტერატურა 
* *ო. სოსელია*, ნარკვევები ფეოდალური ხანის დასავლეთ საქართველოს სოციალურ-პოლიტიკური ისტორიიდან (სათავადოები), ტ. I, თბ., 1973.;

## სქოლიო 
*
ფილიპ ავრილი

**ფილიპ ავრილი** (; დ. 1654 — გ. 1698) — ფრანგი იეზუიტი მისიონერი. 1685 წელს დაევალა ფარულად ჩასულიყო ჩინეთში, მაგრამ ვერ მოახერხა. 6 წელიწადში მოიარა სირია, ქურთისტანი, საქართველო (1686 წ.), სომხეთი, ირანი და რუსეთი. 1692 წელს გამოსცა მოგზაურობის აღწერა, რომელშიც მოცემულია ცნობები კავკასიის ქვეყნების, მათ შორის საქართველოს შესახებაც (ახალციხეში დატყვევებულ არჩილ II-ის დატყვევებაზე და სხვა). 

## ლიტერატურა 
კატეგორია:ფრანგი მოგზაურები
კატეგორია:დაბადებული 1654
კატეგორია:გარდაცვლილი 1698
აბუდელაურის ტბა

**აბუდელაურის ტბა** — მყინვარული (მორენული) ტბა აღმოსავლეთ საქართველოში, მცხეთა-მთიანეთის მხარეში, დუშეთის მუნიციპალიტეტში, თუშეთ-ხევსურეთის კავკასიონის სამხრეთ კალთაზე, მდინარე როშკისწყლის მარჯვენა შენაკადის აბუდელაურის სათავეში (ხევსურეთის არაგვის აუზი), ზღვის დონიდან 2812 მეტრ სიმაღლეზე. ფართობი 0,035 კმ². მაქსიმალური სიღრმე 3,8 მ, მოცულობა 45 500 მ³. საზრდოობს თოვლის, მყინვარისა და წვიმის წყლით. გამდინარეა. მაქსიმალური დონე აქვს ზაფხულში, მინიმალური — ზამთარში. ხანგრძლივი დროის განმავლობაში (6 თვეზე მეტი) ყინულითაა დაფარული. ყინულისაგან თავისუფლდება მაისის ბოლოს, ტბაში თევზი არ არის.

## მითი ტბის შესახებ
ფშაური ანდრეზის თანახმად იახსარის ლახტს გამოქცეულმა უკანასკნელმა დევმა ტბას მისცა თავი. იახსარი ტბაში ჩაჰყვა დევს და განგმირა იგი, თუმცა დევის სისხლმა შეკრა ტბის ზედაპირი და იახსარი ტბიდან ვეღარ ამოვიდა სანამ ტბას ცხვრის სისხლი არ ასხურეს.

## გალერეა 

ფაილი:Abudelauri Lakes - Blue Lake1.jpg|ლურჯი ტბა
ფაილი:Abudelauri Lakes - Green Lake.jpg|მწვანე ტბა

## ლიტერატურა
## სქოლიო
კატეგორია:მცხეთა-მთიანეთის მხარის ტბები
კატეგორია:ქართული მითოლოგია
კატეგორია:ტბები ანბანის მიხედვით
Get Lucky (Daft Punk-ის სიმღერა)

„**Get Lucky**“ — ფრანგული ჰაუს-დუეტ Daft Punk-ის სიმღერა, ჩაწერილი ფარელ უილიამსის და დაწერილი ნაილ როჯერსის მონაწილეობით. იგი არის პირველი სინგლი Daft Punk-ის მეოთხე სტუდიური ალბომიდან *Random Access Memories*. სინგლის სახით გამოცემამდე იგი გამოჩნდა სატელევიზიო რეკლამაში *Saturday Night Live*-ის ეთერში. ამას მოჰყვა როჯერსისა და უილიამსის მხრიდან დადასტურება მათ სიმღერაში მონაწილეობაზე. ნაწყვეტებმა გაიჟღერა ინტერნეტ-სერიალის ეპიზოდებშიც, რომელიც ალბომს ეძღვნებოდა.

მუსიკალურად „Get Lucky“ არის დისკო სიმღერა, ხოლო ტექსტი, ფარელ უილიამსის თანახმად არის ვინმესთან იღბლიან კავშირზე და არა მხოლოდ სექსუალურ ქიმიაზე. გამოცემამდე რამდენიმე დღით ადრე გაჟონვის შემდეგ სინგლი ციფრული ჩამონატვირთის სახით 2013 წლის 19 აპრილს გამოვიდა. „Get Lucky“-მ გამოცემის დღიდან კრიტიკოსთა აღიარება მოიპოვა და კომერციული წარმატება ხვდა წილად, 32 ქვეყნის მუსიკალური ჩარტის საუკეთესო 10-ეულებში მოხვედრით.

## სიმღერების სია 
;ციფრული ჩამონატვირთი
#Get Lucky (რადიოს ვერსია)  - 4:08

;ციფრული ჩამონატვირთი — რემიქსი
#Get Lucky (Daft Punk-ის რემიქსი)  - 10:33

;CD სინგლი<
#Get Lucky (ალბომის ვერსია)  - 6:07
#Get Lucky (რადიოს ვერსია)  - 4:08

;12"

;მხარე A
#Get Lucky (Daft Punk-ის რემიქსი)  - 10:31

;მხარე B
#Get Lucky (ალბომის ვერსია)  - 6:07
#Get Lucky (რადიოს ვერსია)  - 4:08

## რესურსები ინტერნეტში 
*სიმღერა  Daft Punk-ის Vevo გვერდზე YouTube-ზე

## სქოლიო 
კატეგორია:Daft Punk-ის სიმღერები
კატეგორია:2013 წლის სიმღერები
კატეგორია:2013 წლის სინგლები
კატეგორია:ფარელ უილიამსის სიმღერები
კატეგორია:Columbia Records-ის სინგლები
კევინ კოსტნერი

**კევინ კოსტნერი** (  დ. 18 იანვარი, 1955, ლინვუდი, კალიფორნია, აშშ) — ამერიკელი მსახიობი, რეჟისორი, პროდიუსერი და ბიზნესმენი. არის ოსკარის, ოქროს გლობუსისა და ემის ლაურეატი. გადაღებული აქვს ფილმები „მგლებთან მოცეკვავე“ (1990) და „ფოსტალიონი“ (1997).

## ფილმოგრაფია
## რესურსები ინტერნეტში 
* KevinCostner.com – Official website 
* 
* Kevin Costner – Biography, filmography and awards 

კატეგორია:ამერიკელი რეჟისორები
კატეგორია:დაბადებული 1955
კატეგორია:ოსკარის მფლობელი კინორეჟისორები
კატეგორია:დაბადებული 18 იანვარი
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი კინოპროდიუსერები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:ინგლისელი ამერიკელები
კატეგორია:გერმანელი ამერიკელები
კატეგორია:ირლანდიელი ამერიკელები
კატეგორია:შოტლანდიელი ამერიკელები
კატეგორია:ვალიელ-ამერიკელები
კატეგორია:მსახიობები ანბანის მიხედვით
კატეგორია:ცოცხალი ადამიანები
ალმატის განძი

**ალმატის განძი** — XIII საუკუნის ვერცხლის მონეტების განძი, რომელიც აღმოჩნდა 1964 წელს სოფელ ალმატში (ყვარლის მუნიციპალიტეტი). შეიცავს 2 ტიპის ყაანურ, ქართულ-ჰულაგუიდურ და ჰულაგუიდურ დირჰემებს. განძის ქრონოლოგიური ჩარჩოებია 1268-1296 წწ. ჩამარხულია XIII საუკუნის დასასრულს. ალმატის განძის ნაწილი (29 მონეტა) ინახება ს. ჯანაშიას სახელობის საქართველოს სახელმწიფო მუზეუმში.

## ლიტერატურა 
კატეგორია:საქართველოში აღმოჩენილი განძები
ალხაშენდის უღელტეხილი

**ალხაშენდის უღელტეხილი** — უღელტეხილი საქართველოში, შიდა ქართლის მხარეში, ჯავის მუნიციპალიტეტში. მდებარეობს ლიხის ქედის ჩრდილოეთ ნაწილში. სიმაღლე ზღვის დონიდან 2247 მ. ბილიკით აკავშირებს ლიხის ქედის სამხრეთ-აღმოსავლეთ კალთებს ერწო-წონის ქვაბულთან. მიმოსვლა შეიძლება მაისიდან სექტემბრის ბოლომდე.

## ლიტერატურა 
## სქოლიო
კატეგორია:შიდა ქართლის მხარის უღელტეხილები
ალხაშენდა

**ალხაშენდა** — მთა საქართველოში, შიდა ქართლის მხარეში, ჯავის მუნიციპალიტეტში. მდებარეობს ლიხის ქედის ჩრდილოეთ ნაწილში, მდინარეების ყვირილისა და ფაწის (ლიახვის მარჯვენა შენაკადი) სათავეებში, ერწო-წონის ქვაბულის სამხრეთ-აღმოსავლეთით. სიმაღლე ზღვის დონიდან 2319 მ. აგებულია ბაიოსური ტუფ-ბრექჩიებით, ფიქლებითა და ქვიშაქვებით. 2000 მეტრ სიმაღლემდე შემოსილია ფართოფოთლოვანი ტყით; უფრო მაღლა სუბალპური და ალპური მდელოებია.

## ლიტერატურა 
## სქოლიო
კატეგორია:შიდა ქართლის მხარის მთები
ალაგირის ტრაგედია

**ალაგირის ტრაგედია** — ოსი რეაქციონერების მიერ მოწყობილი ქართველი მოსახლეობის გენოციდი სოფელ ალაგირში 1919 წლის 11 იანვარს. ალაგირი თერგის ოლქის ვლადიკავკაზის ოკრუგში შედიოდა როგორც ცალკე სამამასახლისო. იგი კარგი ბუნებრივი პირობებითა და ნაყოფიერი მიწებით გამოირჩეოდა. 1879 წლიდან იქ დასახლება დაიწყეს რაჭველმა მცირემიწიანმა გლეხებმა, რომლებიც იჯარით იღებდნენ ანდა ყიდულობდნენ ალაგირის ტყვია-თუთიის სადნობი ქარხნის თავისუფალ მიწებს და ათიოდ წელიწადში ალაგირელ ქართველ მოსახლეთა რაოდენობამ 120 კომლს მიაღწია. 1919 წლის იანვრის მონაცემებით კი აქ უკვე ქართველთა 300 ოჯახი სახლობდა. ისინი ქართული წეს-ჩვეულებებით ცხოვრობდნენ, ჰქონდათ დაწყებითი სკოლა, კლუბი, ეკლესია, სადაც წირვა-ლოცვა ქართულად სრულდებოდა.

ოსი რეაქციონერები ხელსაყრელ დროს ელოდნენ რათა დაპატრონებოდნენ ალაგირელი ქართველების ქონებას და საერთოდ არაოსი მოსახლეობისაგან გაეწმინდათ თავიანთი მხარე. სამოქალაქო ომმა ხელსაყრელი ვითარება შექმნა ამ განზრახვის შესასრულებლად. 1918 წლის ივნისში ალაგირელმა ქართველებმა უმასპინძლეს საქართველოდან ოსეთში გადასულ ა. გეგეჭკორის შეიარაღებულ რაზმს, რაც ალაგირის დარბევის კიდევ ერთ საბაბად იქცა.

1919 წლის 6 იანვარს ოსთა შეიარაღებულმა რაზმებმა პირველი დიდი თავდასხმა მოაწყვეს ალაგირზე. ამჯერად ისინი უკუაქციეს. 11 იანვარს თავდასხმა განმეორდა. ოსთა მრავალრიცხოვანი შეიარაღებული რაზმები შეიჭრნენ ალაგირში და საშინელი ხოცვა-ჟლეტა გააჩაღეს. ქართველებთან ერთდ რუსებსაც ხოცავდნენ. არ ინდობდნენ ბავშვებს და მოხუცებს. ბევრი დახვრიტეს, ზოგს ყელი გამოჭრეს, ზოგიც კარჩაკეტილ სახლებში დაწვეს. თავდამსხმელებმა დაიტაცეს მთელი ქონება, საქონელი, გაძარცვეს ეკლესია. 300 ოჯახი აჰყარეს. ბევრი ლტოლვილი გზაში დაიღუპა.

ლტოლვილთა მდგომარეობა იმდენად სავალალო იყო, რომ ამას თვით ლენინიც კი გამოეხმაურა. იგი მოითხოვდა დახმარებოდნენ ალაგირელ ლტოლვილებს, დაეკმაყოფილებინათ მათი კანონიერი მოთხოვნები, დაებრუნებინათ ისინი მშობლიურ ადგილებში ან ახალ ადგილებში გაადასვლაში დახმარებოდნენ მათ. ეს მოთხოვნა არ შესრულებულა.

## ლიტერატურა 
კატეგორია:გენოციდი
კატეგორია:საქართველოს ისტორია
ანაკოფიის ბრძოლა

**ანაკოფიის ბრძოლა** — ბრძოლა ქართლის ერისმთავრისა და აფხაზთა ერისთავის გაერთიანებულ მხედრობასა და არაბთა ლაშქარს შორის VIII საუკუნის 30-იან წლებში, ანაკოფიის ციხე-ქალაქთან. „ქართლის ცხოვრების“ ცნობით, ამ ბრძოლაში ქართველთა და აფხაზთა ლაშქარმა, რომელსაც სათავეში ედგნენ სტეფანოზ ქართლის ერისმთავრის ძენი არჩილი და მირი, დაამარცხა არაბები, რომელთაც სარდლობდა მურვან ყრუ, რომლის შემდეგ ისინი დასავლეთ საქართველოდან უკუიქცნენ. „დავით და კონსტანტინეს მარტვილობის“ მიხედვით კი ქართველთა მცირე ლაშქარი ამ ბრძოლაში დამარცხებულა და შემდეგ არაბებს ეგრის-აფხაზეთის მთელი ზღვის სანაპირო აუოხრებიათ.

## იხილეთ აგრეთვე 
* საქართველოს ბრძოლების სია

## ლიტერატურა 
კატეგორია:საქართველოს ბრძოლები
კატეგორია:VIII საუკუნის ბრძოლები
კატეგორია:736 წლის ბრძოლები
ნიჭიერი უილ ჰანტინგი

**ნიჭიერი უილ ჰანტინგი** () — 1997 წლის ამერიკული დრამატული ფილმი. ფილმის რეჟისორია გას ვან სენტი.

## სიუჟეტი
ბოსტონის ღარიბულ უბანში მცხოვრები 20 წლის უილ ჰანტინგი გამორჩეულია თავისი ნიჭიერებით. ის ხშირად სჩადის წვრილმან დანაშაულს. მორიგი დაკავების შემდეგ ჰანტინგს პროფესორის თავდებობით და ფსიქოტერაპიის კურსების გავლის პირობით ათავისუფლებენ. 5 ფსიქოთერაპევტი უარს განაცხადებს უილტან მუშაობაზე. მხოლოდ შონი დასტანხმდება უილთან მუშაობას, დაუმეგობრდება მას და დაეხმარება პრობლემებთან გამკლავებასა და გადაწყვეტილებების მიღებაში.

## როლებში
*მეტ დეიმონი - უილ ჰანტინგი
*რობინ უილიამსი - შონ მაგუაირი
*ბენ აფლეკი - ჩაკი სალივანი
*სტელან შარსგორდი - პროფესორი ჯერალდ ლემბო
*მინი დრაივერი - სკაილარი

## ჯილდოები
**ოსკარი**
#საუკეთესო მსახიობი კაცი მეორეხარისხოვან როლში: რობინ უილიამსი
#საუკეთესო ორიგინალური სცენარი: ბენ აფლეკი, მეტ დეიმონი

**ოქროს გლობუსი**
#საუკეთესო სცენარი: ბენ აფლეკი, მეტ დეიმონი

## რესურსები ინტერნეტში
*
*
*
*
*
*
*Screenplay on IMSDb
*Then & Now: Revisiting *Good Will Hunting* – Boston.com

კატეგორია:1997 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:გას ვან სენტის ფილმები
ანჯელო ფილინელი

**ანჯელო ფილინელი** — იტალიელი მონაზონი, კაპუცინების ორდენის წევრი. მისიონერულ მოღვაწეობას ეწოდა თბილისში. 1687 წლის მაისში გიორგი XI-მ და არქიეპისკოპოსმა ექვთიმე რატიშვილმა სიგელებით წარგზავნეს პაპ ინოკენტი XI-თან. მეფე და არქიეპისკოპოსი პაპს მფარველობას სთხოვდნენ და ერთგულებას ეფიცებოდნენ. ანჯელო ფილინელმა პროპაგანდის კონგრეგაციის სკოლაში მისაბარებლად თან გაიყოლა 19 წლის თბილისელი კათოლიკე სოლომონ თუმანიშვილი. 1688 წლის მაისში პაპმა და პროპაგანდის კონგრეგაციამ ანჯელო ფილინელი საპასუხო სიგელით გამოისტუმრეს საქართველოში. პაპმა მას საჩუქრები გამოატანა მეფესთან (ღვთისმშობლის ხარების ხატი) და არქიეპისკოპოსთან (ბარძიმი). 

## ლიტერატურა 
## რესურსები ინტერნეტში 
* მ. თამარაშვილი, ისტორია კათოლიკობისა ქართველთა შორის, თავი VII, ქართველი კათოლიკენი XVII საუკუნეში და კაპუცინების მოსვლა ქართლსა (1600-1700)

კატეგორია:იტალიელი მისიონერები
კაი ჰანსენი

**კაი ჰანსენი** (; დ. 17 იანვარი, 1963, ჰამბურგი, გერმანია) — გერმანელი მუსიკოსი, გიტარისტი, ვოკალისტი და კომპოზიტორი. ჰანსენი ცნობილია როგორც პაუერ მეტალ ჯგუფ Gamma Ray-ს დამფუძნებელი გიტარისტი და ვოკალისტი. ასევე Helloween -ის ერთ-ერთი დამაარსებელი და ყოფილი წევრი.

კაი ჰანსენი ხშირად მოიხსენიება როგორც „პაუერ მეტალის ნათლია“. მისი მონაწილეობით შეიქმნა ჟანრი, და ჩამოყალიბდა 3 ჯგუფი ამ ჟანრში. 2011 წელს მან მიხაელ კისკესთან ერთად შექმნა პროექტი Unisonic.

## დისკოგრაფია 
### Helloween-თან ერთად 
**Helloween* (1985)
**Walls of Jericho* (1985)
**Keeper of the Seven Keys Part 1* (1987)
**Keeper of the Seven Keys Part 2* (1988)

### Gamma Ray 
* *Heading for Tomorrow* (1990)
* *Sigh No More* (1991)
* *Insanity and Genius* (1993)
* *Land of the Free* (1995)
* ''Alive '95* (1996) - საკონცერტო ალბომი
* *Somewhere Out in Space* (1997)
* *The Karaoke Album* (1997) — კარაოკეს კრებული
* *Power Plant (1999)
* *Blast from the Past* (2000) — კრებული
* *No World Order* (2001)
* *Skeletons in the Closet* (2003) — საკონცერტო ალბომი
* *Majestic* (2005)
* *Land of the Free II* (2007)
* *Hell yeah! — The awesome foursome — Live in Montreal* (2008)
* *To The Metal!* (2010)
* *Skeletons & Majesties* (2011) — კრებული
* *Skeletons & Majesties Live* (2012) — საკონცერტო ალბომი
* *Empire Of The Undead* (2014)
**Iron Savior**
* *Iron Savior* (1997)
* *Unification* (1998)
* *Interlude*  (1999, EP)
* *Dark Assault* (2001)

#### Unisonic 
* *Ignition* (2012)
* *Unisonic* (2012)

## რესურსები ინტერნეტში 
* 

კატეგორია:დაბადებული 17 იანვარი
კატეგორია:დაბადებული 1963
კატეგორია:გერმანელი გიტარისტები
კატეგორია:გერმანელი მუსიკოსები
კატეგორია:ცოცხალი ადამიანები
ალბიგოური ჯვაროსნული ლაშქრობა

**ალბიგოური ჯვაროსნული ლაშქრობა** — ინოკენტი III-ის ინიციატივით წამოწყებული ოცწლიანი სამხედრო კამპანია, რომელიც მიზნად ისახავდა ლანგედოკში, საფრანგეთის სამხრეთში აღმოცენებული რელიგიური მიმდინარეობის, კათარების ერესის ლიკვიდაციას. კათარიზმი არის ერეტიკული მიმართულება, რელიგიაში, რომლის ფესვები მცირე აზიის მანიქეველთა და დალმაცია-ბულგარეთის ღვთისმოყვარულთა ეკლესიებში უნდა ვეძიოთ, რაც, თავის მხრივ, ირანის დუალიზმიდან უნდა მომდინარეობდეს. იგი საფრანგეთის სამხრეთში, ქალაქ ალბში წარმოიშვა და მალევე განვითარდა იმდენად, რომ თვით რომის პაპი და საფრანგეთის სამეფოც შეაშფოთა, ამიტომ 1209 წელს, პაპ ინოკენტი III-ის ინიციატივით მოეწყო ალბიგოელთა ჯვაროსნული ლაშქრობა. ომი ოც წელიწადს გაგრძელდა და 1229 წელს დასრულდა, მაგრამ პაპმა კატარიზმის მთლიანად აღმოფხვრა მაინც ვერ შეძლო. ინკვიზიციას დასჭირდა კიდევ 100 წელი, რომ სრულიად გაენადგურებინა სექტა.

## რესურსები ინტერნეტში 
* ალბიგოელთა ჯვაროსნული ლაშქრობა
* კატართა ნაკვალევი  ფილოსოფოს ივზ მარისის მიერ.
* ჯვაროსნული ლაშქრობები wiki-ზე
* 2010 წელს ალყაშემორტყმულ ციხეთა ინგლისურენოვანი საიტი 
* დავიწყებული სამეფო - ალბიგოელთა ჯვაროსნული ლაშქრობა - La Capella Reial - Hespèrion XXI, dir. ჟორდი სავალი

კატეგორია:ჯვაროსნული ლაშქრობები
დოვერი (უისკონსინი)

**დოვერი** () — ქალაქი აშშ-ში, უისკონსინის შტატში, შედის ბუფალოს ოლქის შემადგენლობაში.

2000 წლის აღწერის მონაცემებით, ქალაქის მოსახლეობა 484 ადამიანს შეადგენდა, სიმჭიდროვე 5,2 კაცი/კმ².
ფართობი 93,8 კმ².

## იხილეთ აგრეთვე
*აშშ-ის ქალაქების სია მოსახლეობის მიხედვით

## რესურსები ინტერნეტში
*გეოგრაფიული სახელწოდებები

კატეგორია:ბუფალოს ოლქის ქალაქები
ხშირად დასმადი კითხვები

**ხდკ**, **FAQ**, **F.A.Q.** ( — **ხშირად დასმადი კითხვები**, წარმოითქმის, *„ფაქ“*, *„ფექ“*, *„ფექს“*, *„ეფ-ეი-ქიუ“*) — რაიმე თემაზე ხშირად დასმადი კითხვების კრებული და მათზე პასუხები.

## მაგალითები 
* ხშირად დასმადი კითხვები ვიკიპედიაში

## რესურსები ინტერნეტში 
* Google ცნობარი
* FAQs about FAQs

კატეგორია:ტექნიკური კომუნიკაცია
კატეგორია:ასოითი აბრევიატურები
არვანდ გუშნასპი

**არვანდ გუშნასპი**, *ერვანდ ვშნაპსი* — ქართლისა და ალბანეთის მარზპანი დაახლოებით 535/536 წლიდან. სასანიანთა ირანის ცნობილ მიჰრან-გუშნასპთა საგვარეულოს წარმომადგენელი. „ევსტათი მცხეთელის მარტვლობის“ ავტორის ცნობით, 541 წელს არვანდ გუშნასპთან დააბეზღეს გაქრისტიანებისათვის სპარსელი გვირობანდაკი, რომელიც გაქრისტიანების შემდეგ ევსტათად იწოდა. 542 წლის გაზაფხულზე არვანდ გუშნასპი ირანში გაიწვიეს. მის მაგიერ მარზპანად ვეჟან ბუზმირი დაინიშნა, რომელმაც 3 წელი დაჰყო ამ თანამდებობაზე. არვანდ გუშნასპს 545 წელს კვლავ დაუკავებია ძველი თანამდებობა და 40-იანი წლების ბოლომდე განაგებდა ქართლსა და ალბანეთს.

## ლიტერატურა 
კატეგორია:ქართლის მარზპანები
კატეგორია:იბერიის სამეფო
კატეგორია:დაბადების წელი უცნობია
ბათუმის ოკრუგი

thumb|250px|ბათუმის ოკრუგის რუკა
**ბათუმის ოკრუგი** (; 1878-1921) — რუსეთის იმპერიის ადმინისტრაციულ-ტერიტორიული ერთეული ისტორიულ-სამხრეთ დასავლეთ საქართველოში. ადმინისტრაციული ცენტრი — ბათუმი. 

## 1878-1883 წლები
1878 წელს ბერლინის ხელშეკრულების გაფორმების შემდეგ, რუსეთის მიერ ოსმალეთის იმპერიისგან დაპყრობილ მიწებზე მოაქწყო ადმინისტრაციული ერთეულები, მათ შორის ბათუმის ოლქი, რომლის შემადგენლობაშიც ართვინისა და აჭარის ოკრუგებთან ერთად შედიოდა ბათუმის ოკრუგიც. ბათუმის ოკრუგის ფართობი დაახლოებით 1235 ვერსტი² იყო. 1881-1882 წლებში ოკრუგი მოითვლიდა: ბათუმის უბანი — 16 სოფელს, 681 კომლს ანუ 2922 კაცს; კინტრიშის უბანი — 15 სოფელს, 763 კომლს ანუ 3521 კაცს; გონიოს უბანი — 59 სოფელს, 1287 კომლს ანუ 6685 კაცს; სულ — 90 სოფელს, 2731 კომლს ანუ 13128 კაცს. მოსახლეობა ძირითადად მუსულმანი ქართველებით იყო დასახლებული.

1878-1880 წლებში ბათუმის ოკრუგის პირველი უფროსი იყო გრიგოლ გურიელი.

1883 წლის 12 ივლისის დადგენილებით ბათუმის ოლქი გაუქმდა, ხოლო მასში შემავალი ართვინის, აჭარისა და ბათუმის ოკრუგები, ქუთაისის გუბერნიაში ორი ოკრუგის ართვინისა და ბათუმის ოკრუგების (აჭარის ოკრუგი შეუერთეს ბათუმის ოკრუგს) სახით შევიდა.

## 1883-1903 წლები
1883 წლიდან ბათუმის ოკრუგი უშუალოდ დაუქვემდებარეს ქუთაისის გუბერნიას.

## 1903-1921 წლები
1903 წელს ქუთაისის გუბერნიას კვლავ გამოეყო ბათუმისა და ართვინის ოკრუგები და შეიქმნა ახალი ბათუმის ოლქი, რომელმაც აღნიშნული ფორმით იარსება 1921 წლის გასაბჭოებამდე, რომლის დროსაც ყარსის ხელშეკრულების თანახმად ბათუმის ოლქის სამხრეთი ნაწილი (მათ შორის ბათუმის ოკრუგის მცირე ნაწილი) დარჩა თურქეთის რესპუბლიკის შემადგენლობაში.

## მოსახლეობა
XX საუკუნის დასაწყისში მოსახლეობის 63,9%-ს შეადგენდნენ ქართველები, 8,2% – რუსები, 8% –სომხები, 5,3% – ბერძნები, 3,6% – თურქები.

## ლიტერატურა 
## სქოლიო
კატეგორია:რუსეთის იმპერიის ოკრუგები
კატეგორია:ბათუმის ოლქი